12/07/2019 | Administración LocalMunicipal
A Coruña
Secretaría Xeral
Información pública

A N U N C I O O Pleno do Excmo. Concello de A Coruña, en sesión extraordinaria e urxente realizada o 8 de xullo de 2019, adoptou por unanimidade, entre outros os seguintes acordos: “…c. O réxime de retribucións, asistencias e indemnizacións do persoal membro da Corporación será o seguinte: PRIMEIRO.–As retribucións a persoas membros da Corporación en réxime de dedicación exclusiva ou dedicación parcial serán as seguintes: I.–Alcaldesa: sesenta e nove mil douscentos dezaoito euros con trinta e oito céntimos (69.218,38) brutos anuais. Exercerá en réxime de dedicación exclusiva. As retribucións percibiranse mensualmente e a razón de catorce pagas anuais. II.–Tenentas/es de alcaldesa e concelleiros/as con área de xestión e delegacións de atribucións da alcaldesa e/ou da Xunta de Goberno Local: cincuenta e nove mil cincocentos oitenta e dous euros con setenta e catro céntimos (59.582,74) brutos anuais. Exercerán en réxime de dedicación exclusiva. As retribucións percibiranse mensualmente e a razón de catorce pagas anuais. III.–Concelleiras/os de grupo municipal que non perciba retribucións por algún dos apartados anteriores e exerzan a súa función en réxime de dedicación exclusiva: cincuenta e nove mil cincocentos oitenta e dous euros con setenta e catro céntimos (59.582,74) brutos anuais. As retribucións percibiranse mensualmente e a razón de catorce pagas anuais. IV.–Concelleiras/os de grupo municipal que non perciban retribucións por algún dos apartados anteriores e exerzan a súa función en réxime de dedicación parcial cun mínimo de seis horas por xornada laborable: corenta e catro mil seiscentos oitenta e sete euros con cinco céntimos (44.687,05) brutos anuais. As retribucións percibiranse mensualmente e a razón de catorce pagas anuais. V.–Concelleiras/os que pertencen a grupos municipais e exercen a súa función en réxime de dedicación parcial cun mínimo de catro horas por xornada laborable: vinte e nove mil setecentos noventa e un euros con trinta e sete céntimos (29.791,37) brutos anuais. As retribucións percibiranse mensualmente e a razón de catorce pagas anuais. VI.–As persoas membros da Corporación con dedicación exclusiva ou parcial que sexan funcionarias/os ou empregadas/os públicas/os ao servizo de calquera Administración terán dereito a percibir do Concello os trienios ou conceptos análogos de antigüidade que teñan recoñecidos e acreditados pola súa administración de orixe, sempre que os devanditos complementos retributivos non sexan aboados por esta. SEGUNDO. –Indemnizacións e asistencias. O persoal membro da Corporación que non teña dedicación exclusiva nin dedicación parcial percibirá asistencias pola concorrencia efectiva ás sesións dos órganos colexiados de que forme parte, na contía seguinte: a) Sesións do Pleno da Corporación municipal: catrocentos noventa e tres euros (493,00) por sesión cun máximo de tres asistencias mensuais. No caso de que no mesmo día se realicen dúas ou máis sesións considerase unha asistencia. b) Sesións das Comisións do Pleno: douscentos noventa e sete euros con vinte e tres céntimos (297,23) por Comisión cun máximo de dúas asistencias por cada Pleno que se realice nun mes. No caso de que no mesmo día se realicen dúas ou máis sesións, considerarase unha asistencia. c) Sesións da Comisión de Voceiras: douscentos noventa e sete euros con vinte e tres céntimos (297,23) por comisión cun máximo de dúas asistencias por cada Pleno que se realice nun mes. No caso de que no mesmo día se realicen dúas ou máis sesións, considerarase unha asistencia. d) Sesións da Xunta de Goberno Local: as persoas membros percibirán trescentos cincuenta e tres euros (353) por sesión. No caso de que no mesmo día se realicen dúas ou máis comisións considerarase unha asistencia. e) Sesións da Mesa de Contratación: as persoas membros que o sexan concelleiras/os, percibirán douscentos noventa e sete euros con vinte e tres céntimos (297,23) por sesión. No caso de que no mesmo día se realicen dúas ou máis reunións considerarase unha asistencia. TERCEIRO.–As retribucións percibidas en réxime de dedicación exclusiva ou de dedicación parcial polo persoal membro da Corporación serán incompatibles con outras retribucións ou percepcións, nos termos do artigo 75.1,2,3 e 4 da Lei 7/1985, do 2 de abril, reguladora das bases do réxime local. Conforme ao disposto no artigo 13.3 do ROF, o recoñecemento da dedicación exclusiva ao persoal membro da Corporación esixirá a súa dedicación preferente ás tarefas propias do seu cargo, sen prexuízo doutras ocupacións marxinais que, en calquera caso, non poderán causar detrimento á súa dedicación á Corporación. No caso de que tales ocupacións sexan remuneradas, requirirase unha declaración formal de compatibilidade por parte do Pleno da entidade local. O persoal membro da Corporación terá a posibilidade de optar entre percibir este réxime retributivo ou o doutros organismos e institucións. As contías establecidas nos puntos PRIMEIRO e SEGUNDO, serán incrementadas de forma automática na cantidade que resulte de aplicar o aumento en termos porcentuais das retribucións dos altos cargos do Estado que se deduza do establecido na Lei de Orzamentos do Estado en cada exercicio, e no caso do punto PRIMEIRO cos mesmos efectos temporais previstos para os altos cargos do Estado. CUARTO.–A pormenorización e relación das/dos concelleiras/os coa aceptación expresa das/os que exerzan a súa función en réxime de dedicación exclusiva ou especial dedicación ou dedicación parcial seralle comunicada ao Pleno da Corporación na seguinte sesión ordinaria, en virtude do establecido no apartado cuarto do artigo 13 do Real decreto 2.568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. QUINTO.–Facúltase a Alcaldía-Presidencia para que, a petición das persoas interesadas e dentro das dispoñibilidades orzamentarias, poida determinar as/os concelleiras/os que desempeñarán os cargos con dedicación exclusiva ou especial dedicación e dedicación parcial. SEXTO.–As retribucións, indemnizacións e asistencias e demais emolumentos percibiranse con efectos do 15 de xuño do ano actual no caso da alcaldesa. Nos demais casos facúltase amplamente a alcaldesa para que, nos decretos nos que determine os distintos réximes retributivos previstos neste acordo, estableza a data dos seus efectos, tendo en conta as circunstancias de cada un dos ditos réximes. SÉTIMO.–O persoal membro da Corporación ten dereito a percibir as indemnizacións por gastos de viaxe de conformidade co establecido no Real decreto 462/2002, do 24 de maio, e disposicións que o desenvolven. Para o cálculo das indemnizacións considéranse incluídos no grupo I da táboa para aplicación do anexo ao real decreto, que recollen as bases para a execución do orzamento do exercicio, agás os gastos de locomoción e aloxamento, que se aboarán polo importe efectivamente xustificado e autorizado”. A Coruña, 10 de xullo de 2019. A ALCALDESA P. D. D. Juan Manuel Díaz Villoslada